

[www.oksval2.net](http://www.oksval2.net)**,** [post@oksval2.net](mailto:post@oksval2.net)

c/o Cecilie Maske, Oksval terrasse 7 a

Facebook: Oksval II sameie

**Informasjon for Oksval II sameie juni 2020**

**DETTE ER EN REVIDERT UTGAVE AV OTO-NYTT SENDT UT PÅ MAIL 1. JUNI. INFORMASJONEN ER OPPDATERT, OG ALLE BES SETTE SEG INN I SAKENE!**

**Årsmøtet**

På grunn av koronaepidemien ble årsmøtet utsatt. Av ulike årsaker har det heller ikke vært mulig å gjennomføre årsmøtet digitalt. Det er nå gitt utvidet frist til ut august for å godkjenne regnskapet, **årsmøtet er derfor lagt til mandag 31. august.** Mer informasjon om dette kommer.

**Brannsikring i sameiet**

Det ble på årsmøtet i 2019 vedtatt en oppgradering av brannsikkerheten i sameiet i form av seriekoblede brannalarmer med direkte forbindelse til brannvesenet eller en alarmsentral.

Oksval II sameie har nå inngått en avtale med Verisure .(<https://www.verisure.no/boligalarm/brannalarm.html>). **Det har kommet en del reaksjoner på avtalen, og installasjonen er foreløpig lagt på is. Mer informasjon om dette blir sendt ut separat, og det blir også sak på årsmøtet. Verisure vil møte på årsmøtet for å presentere avtalen og svare på spørsmål.**

**Grilling:** Styret ber om at det utvises stor forsiktighet når det grilles. Det er ikke tillatt å bruke kullgrill på takterrasser og verandaer. Gass- og elektrisk grill er tillatt.

**Husordensregler:** Nå i sommervarmen kan det være nødvendig å minne om at vi bor tett på hverandre, og det er lytt mellom rekkene. I henhold til ordensreglene skal det være alminnelig ro mellom kl. 23.00 og 07.00. Skal du ha fest, så gi beskjed til naboene, så er de advart og innstilt på mer lyd. Nyt varmen mens vi har den!

**Vedlikehold av fellesområdene**

Det vil i løpet av sommeren bli utført en del nødvendig vedlikeholdsarbeid i sameiet, bl.a.

* Utbedring av adkomststier, pigging av løst fjell mm. er i gang. Ytterligere informasjon vil bli gitt til dem det gjelder.
* Kantklipping vil bli utført ca. én gang i måneden fram til oktober. Det vil bli klippet i ca. 2 meters bredde langs alle veier, slik at det både vil se pent ut og insektene skal trives. Også på lekeplassen i Faret vil det bli klippet slik at blomster står igjen.
* Beising av trapper og håndløpere/gjerder i adkomststier vil bli utført i månedsskiftet juni/juli. Trappene vil bli avstengt i perioder mens arbeidene pågår.
* Trepleie av flere av de store trærne i sameiet vil bli foretatt av en arborist i løpet av høsten.

**Kartlegging av avløpsrør**

Kartleggingen av tilstanden på sameiets avløpsrør var krevende, og analysearbeidet har tatt lang tid. Konklusjonen er at tilstanden på avløpsrørene er bedre enn antatt, og at det ikke er umiddelbart behov for utskifting av rørene.

Stikkprøver av vannrørene ble foretatt i løpet av uke 24. Styret har ennå ikke mottatt analysen.

**Postkassene**

Det har kommet en del klager på at postkassene ikke er tette, og at post og aviser blir våte. Det er derfor bestilt rister som skal ligge i bunnen av postkassen for å bedre på dette. Ristene blir delt til hver enkelt husstand.

Minner om at navneskilt og låser til postkassene kan bestilles hos R Bergersen AS, tel 22 04 07 50 (tastevalg 5) e-post: [netthandel@r-bergersen.no](mailto:netthandel@r-bergersen.no)

**Lysarmaturer på husvegger**

Enkelte seksjoner har lysarmaturer for gatebelysning montert på veggen. Disse er byttet ut med nye armaturer.

**Rotter:** Det er observert en (eller flere) rotter i området mellom Oksval terrasse 3 og 9. Denne har vist seg på dagtid. Skadedyrkontrollen har satt ut feller, og følger opp med flere kontroller. Men de som bor i området bes være på utkikk og rapportere om dere ser mer aktivitet.

**Seksjonseiernes vedlikeholdsansvar**

Det er utført mye flott vedlikehold i sameiet i løpet av det siste året, og styret berømmer alle som tar ansvar for sin seksjon. Vi vil allikevel minne om seksjonseiernes vedlikeholdsansvar, som i henhold til vedtektenes §2 og sameiets vedlikeholdsplan omfatter både utvendig og innvendig vedlikehold. Vi minner også om vedlikeholdsskjemaet bakerst i sameiets informasjonshefte, som kan være til god hjelp i vedlikeholdsarbeidet. Skjemaet er også tilgjengelig på nettsiden <http://oksval2.net/>

Vi minner også om at det ikke er tillatt å hensette kasserte gjenstander, biler uten skilt, båter i opplag og liknende på sameiets fellesområder.

**Garasjelaget**

Garasjelaget har skriftlig årsmøte med innlevering av stemmeskjema 2. juni.

Audun Burman er ny leder. Han kan nås på mail til [audun.burmann@gmail.com](mailto:audun.burmann@gmail.com)

For tiden er det ingen ledige garasjer.

Riktig god sommer til alle!

Hilsen Styret